Document ID: 32011D0112

KOMMISSIONENS AFGØRELSE
af 18. februar 2011
om ændring af beslutning 2008/620/EF om et specifikt kontrol- og inspektionsprogram for torskebestandene i Kattegat, Nordsøen, Skagerrak, den østlige del af Den Engelske Kanal, farvandene vest for Skotland og Det Irske Hav
(meddelt under nummer K(2011) 899)
(2011/112/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (1), særlig artikel 95, stk. 1, og
ud fra følgende betragtninger:
(1)
Ved Kommissionens beslutning 2008/620/EF (2) fastsættes der et specifikt kontrol- og inspektionsprogram, som for en treårsperiode skal sikre en samordnet gennemførelse af de foranstaltninger, der er fastsat for genopretning af torskebestande i Kattegat, Nordsøen, Skagerrak, den østlige del af Den Engelske Kanal, farvandene vest for Skotland og Det Irske Hav.
(2)
Det specifikke kontrol- og inspektionsprogram er nødvendigt for at kunne tilrettelægge det operationelle samarbejde mellem de berørte medlemsstater og for at gøre det muligt for EF-Fiskerikontrolagenturet at tilrettelægge fælles ressourceanvendelsesplaner, jf. artikel 9 i Rådets forordning (EF) nr. 768/2005 (3).
(3)
For at sikre en fortsat samordnet gennemførelse af de foranstaltninger, der er fastsat for genopretning af torskebestandene, bør det specifikke kontrol- og inspektionsprogram forlænges i en periode på et år.
(4)
Beslutning 2008/620/EF bør derfor ændres.
(5)
Foranstaltningerne i denne afgørelse er i overensstemmelse med udtalelse fra Forvaltningskomitéen for Fiskeri og Akvakultur -
VEDTAGET DENNE AFGØRELSE:
Artikel 1
I artikel 2 i afgørelse 2008/620/EF affattes det indledende punktum således:
»Det specifikke kontrol- og inspektionsprogram, der er omhandlet i artikel 1, løber i fire år og omfatter:«
Artikel 2
Denne afgørelse er rettet til medlemsstaterne.
Udfærdiget i Bruxelles, den 18. februar 2011.

Labels: 6